stanford-oval/wikipedia huggingface dataset:
הרכבת התחתית של מילאנו
תוכניות פיתוח > הרחבת קווים קיימים

כל קווי הרכבת התחתית הקיימים נמצאים בשנים האחרונות בתהליכי שיפוץ והרחבה משמעותיים.
ישנן תוכניות להאריך את ארבעת קווי הרכבת הקיימים כדי ליצור קישוריות טובה יותר בין הרכבת התחתית לבין שאר אמצעי התחבורה הציבורית במילאנו וסביבותיה. תוכניות אלה כוללת הארכה של הקו M1 ב-4 קילומטרים וחמש תחנות נוספות. הפרויקט כיום בשלבי עבודה מתקדמים. קו M2 יורחב ב-18 קילומטרים ובתשע תחנות. קו M3 יורחב ב-23 קילומטרים ועשר תחנות. וקו M5 אשר הרחבתו היא הפרויקט הגדול ביותר יוארך בשמונה עשרה קילומטרים ושש עשרה תחנות חדשות יתווספו למסלולו.
תוכניות פיתוח > קו הרכבת M4

קו M4 נפתח בשנת 2022 בקטע שבין נמל התעופה לינאטה לתחנת הרכבת דטאו. בעתיד יורחב הקו.
הערות שוליים

↑  מידע על המערכת באתר הרכבת התחתית של מילאנו
↑  כתבה על המערכת (באיטלקית)
↑  מידע על ההרחבות באתר הרכבת התחתית של מילאנו, ‏8 באפריל 2019
מפה המציגה את המערכת כולל כל ההרחבות והקו המתוכנן.
הסוס ונערו

| --- | --- |

 מידע כללי
 מאת:  ק. ס. לואיס 
 שפת המקור:  אנגלית 
 סוגה:  רומן 
 נושא:  ממלכת נרניה 
 מקום התרחשות:  קלורמן, ארץ המלאכים, Tashbaan 
 הוצאה
 תאריך הוצאה:  6 בספטמבר 1954 
 סדרה
 ספר קודם:  כס הכסף, האריה, המכשפה וארון הבגדים 
 הספר הבא:  אחיינו של הקוסם, הנסיך כספיאן 
 
הסוס ונערו (באנגלית: The Horse and His Boy) הוא ספר ילדים המשתייך לספרות הפנטזיה שנכתב על ידי קלייב סטפלס לואיס ופורסם בשנת 1954. זהו הספר החמישי מתוך שבעת הספרים בסדרה דברי ימי נרניה, אף שמבחינת הסדר הכרונולוגי של הספרים, הספר הוא השלישי שבהם ומתרחש למעשה במהלך תקופת ההתרחשות בספר "האריה, המכשפה וארון הבגדים", בזמן מלכותם של המלכים והמלכות לוסי, סוזן, אדמונד ופיטר, אשר חלקם מופיעים בספר כדמויות משנה.
הספר מבוסס על המוטיב של נבואה המגשימה את עצמה - מוטיב נפוץ במיתולוגיה היוונית, המוכר למשל מסיפורו של אדיפוס.
יש המוצאים בסיפור דמיון גם לסיפור יציאת מצרים, משום שהוא מספר על יציאה מבית עבדים דרך מסע קשה במדבר.
הספר שונה משאר ספרי הסדרה, כיוון שהוא קורה כולו בעולם נרניה, ואין בו מעבר של ילדים מעולמינו לנרניה.
עלילה

נער צעיר בשם שסטה אשר גדל בביתו של דייג עני בשם ארשיש בכפר דייגים קטן בדרום קלורמן מגלה ערב אחד כי האדם שחשב כי הוא אביו אינו אביו האמיתי, והוא מתכוון למכור אותו לעבדות למחרת לאציל קלורמני מזדמן. בעוד הוא חוכך בדעתו אם לברוח או להישאר בזמן שהשניים ישנים שנת שיכורים, הוא מגלה כי סוסו של האציל, ברי, הוא סוס מדבר, שמוצאו מנרניה. ברי משכנע את שסטה לברוח איתו צפונה לנרניה. בדרכם צפונה הם נמלטים מאריה, וכתוצאה מכך הם פוגשים סוסה מדברת נוספת שמוצאה מנרניה בשם הוין, אשר בדומה להם בורחת לנרניה בליווי נערה קלורמנית בשם ארוויס.
יחד הם מגיעים לבירה הקלורמנית - טשבן. בעוברם בעיר הם מגלים כי מבקרים בה "המלכים הברבריים מהצפון" - המלך אדמונד והמלכה סוזן בראש משלחת מנרניה לטשבן. אנשי המשלחת חושבים בטעות כי שסטה הוא הנסיך קורין, נסיך ארץ המלאכים אשר בא איתם לבקר בעיר ונעלם. שסטה מבוהל מכדי להתנגד, והם לוקחים אותו למלון בו הם מתגוררים, שם הוא מגלה כי המלכה סוזן התבקשה על ידי רבדש, נסיך קלורמן, להינשא לו, אולם היא מחליטה לסרב להצעתו ולהימלט יחד עם אחיה ויתר האורחים מנרניה מן העיר. כאשר שסטה נותר לבדו, נכנס מבעד לחלון החדר הנסיך קורין האמיתי, ומאפשר לשסטה להימלט מבעד לחלון לפני שאדמונד וסוזן יגלו שהוא יודע את כוונתם לברוח.
ארוויס, שנותרה לבדה עם הסוסים פוגשת את חברתה לזרלין, המציעה לה דרך לצאת מהעיר - באמצעות פתח סודי בגן ארמונו של הטיסרוק (הקיסר הקלורמני). בדרכם אל הגן הן נכנסות לחדר בארמונו הישן של הטיסרוק, אולם מסתתרות מאחורי ספה כי הן שומעות אנשים מתקרבים. בעודן מסתתרות הן שומעות את תוכניותיו של הנסיך רבדש לתקוף את נרניה ואת ארץ המלאכים כתגובה לסירובה של המלכה סוזן להנשא לו.
לאחר שהם נפגשים מחוץ לעיר ממהרים ארוויס ושסטה לחצות את המדבר ולהקדים את צבאו של רבדש על מנת להזהיר את תושבי ארץ המלאכים ונרניה. בדרכם רודף אחרי הסוסים אריה, ובשל מהירות בריחתם הם מצליחים להימלט ולהגיע בזמן להזהיר את המלך לון שיספיק לסגור את שערי טירתו. שסטה טועה בדרכו ומגיע לנרניה, שם הוא מצליח להזעיק עזרה, והמלך אדמונד והמלכה לוסי מגיעים עם כוחות צבא להציל את ארץ המלאכים. רבדש המובס מסרב לקבל את תנאי הכניעה, ונהפך על ידי אסלן לחמור.
שסטה מגלה כי שמו האמיתי הוא קור, וכי הוא אחיו התאום של הנסיך קורין ובנו הבכור של המלך לון. לאחר שנולד גורש מהארמון על ידי מרגל בשרותו של הטיסרוק ששמע נבואה לפיה יציל את הממלכה מכיבוש על ידי קלורמן. כמו כן מגלה שסטה כי האריה שהבריח את התנים שניסו לתקוף אותו בעת שחיכה לארוויס מחוץ לחומות טאשבאן, והאריה שרדף אחריו ואפשר לו להגיע בזמן ולהזהיר את המלך לון, וכן האריה שמנע ממנו ליפול לתהום בדרכו לנרניה היה אסלן.
ווסטקואסטר מיילסטר

| --- | --- |

Westcoaster Mailster מסוג "Cushman Mailster", שנת 1955
 מאפיינים כלליים
 יצרן:  "Cushman (company)" (אנ')  westcoaster  עוד 5 יצרניות רכב אמריקאיות
 שנות ייצור:  מאמצע שנות החמישים של המאה העשרים עד 1966
 הרכבה:  ארצות הברית ארצות הברית
 רוחב:  1,498 מ"מ
 גובה:  1,879 מ"מ
 מפרט טכני
 מנוע:  2 צילינדרים, מחזור שתי פעימות, מנוע המפיק 7.5 כ"ס (מנוע בנזין)
 מהירות מרבית:  35 קמ"ש
 צריכת דלק:  75 מייל ב-1 גלון (120.7 ק"מ ב-3.785 ליטר)
ווסטקואסטר מיילסטר (באנגלית: Westcoaster Mailster) הוא תלת אופן מתוצרת Cushman company (אנ'), ומתוצרת westcoaster ועוד 5 יצרניות רכב אמריקאיות, אשר יוצר ב-ארצות הברית עבור מחלקת הדואר של ארצות הברית ("United States Post Office Department" (אנ')), המשמש למסירת דואר, אשר יוצר מאמצע שנות ה-50 של המאה העשרים ועד 1966.
בשנת 1966 היו בשירות מחלקת הדואר של ארצות הברית, 17,700 יחידות.
מאפיינים טכניים:
תלת אופן.
המנוע מוקם מתחת למושב הנהג.
נפח תא מטען - 291.1 סמ"ק.
עומס מקסימלי על תא המטען - 500 ליברה (226.8 ק"ג).
דגם ה-"ווסטקואסטר מיילסטר" היה קרוי "קטנועים דואר".
גוף דגם ה-"ווסטקואסטר מיילסטר" נבנה והורכב ממתכת, גומי, פלסטיק, הורכבו בדגם חלונות זכוכית.
ראו גם

דואר
לקריאה נוספת

"ווסטקואסטר מיילסטר" - תמונות
"ווסטקואסטר מיילסטר" - תמונות (3wheelers.com/archives/archive2)
הערות שוליים

↑  "ווסטקואסטר מיילסטר" - תמונה learninglab.si.edu/resources/view
↑  "ווסטקואסטר מיילסטר" artsandculture.google.com/asset/westcoaster-mailster
↑  "ווסטקואסטר מיילסטר" web.archive.org/web
↑  "ווסטקואסטר מיילסטר" arago.si.edu/record
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ווסטקואסטר מיילסטר".
הר זבול

| --- | --- |

הר זבול
 מידע כללי
 גובה:  814 מ'
 מדינה:  ישראל ישראל
 מיקום:  הגליל העליון
 רכס הרים:  הגליל העליון 
 קואורדינטות:  33°00′41″N 35°20′28″E﻿ / ﻿33.0113889°N 35.3411111°E﻿ / 33.0113889; 35.3411111
  (למפת הגליל המערבי מוגדלת) הר זבול(למפת הגליל המערבי רגילה) הר זבול(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר זבול(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר זבול
 
הר זְבוּל הוא הר בגליל העליון והוא חלק מהיישוב הדרוזי חורפיש. ההר מהווה חלק מגוש הר מירון אך מופרד ממנו טופוגרפית על ידי אפיק חלקו העליון של נחל כזיב. על ההר שוכן מקום קדוש לעדה הדרוזית – נבי סבלאן – מערה שהייתה מקום תפילה לנביא סבלאן.
פסגת ההר מתנשאת לגובה של 814 מ' מעל גובה פני הים. ההר מכוסה בחורש ים-תיכוני, המורכב ברובו מאלון מצוי, אלון תולע, קטלב ושיחים שונים. על פסגת ההר, במתחם נבי סבלאן, יש תצפית פנורמית אל הרי הצפון.
וחיד פאגיר

וחידאללה "וחיד" פאגיר (בדנית: Wahidullah "Wahid" Faghir; נולד ב-29 ביולי 2003 בוויילה שבדנמרק) הוא כדורגלן דני המשחק בעמדת החלוץ בקבוצת שטוטגרט.
קריירת מועדונים > ויילה בולדקלאב

פאגיר נולד בדנמרק להורים שברחו מאפגניסטן בשל שלטון הטליבאן. גדל במחלקת הנוער של ויילה בולדקלאב. הוא ערך 43 הופעות ליגה במדי המועדון במסגרת ליגת העל הדנית והליגה הדנית השנייה, בהן הבקיע 11 שערים.
קריירת מועדונים > שטוטגרט

ב-31 באוגוסט 2021 חתם פאגיר על חוזה לחמש עונות בשטוטגרט מהבונדסליגה. ב-24 באוקטובר 2021 כבש שער בכורה בתיקו 1-1 נגד אוניון ברלין.
קריירה בינלאומית

פאגיר היה חלק מסגל נבחרת דנמרק עד גיל 21 בטורניר אליפות אירופה עד גיל 21 בשנת 2021, וערך שלוש הופעות בטורניר, בהן הבקיע שער אחד.
הערות שוליים

↑  Den næste Zlatan באתר Ekstra Bladet (בדנית)
↑  VfB sign Wahid Faghir באתר הרשמי של שטוטגרט, 31 באוגוסט 2021 (בגרמנית)
ויליאם ג'ון מקורן רנקין

| --- | --- |

 לידה:  5 ביולי 1820 אדינבורו, הממלכה המאוחדת של בריטניה הגדולה ואירלנד 
 פטירה:  24 בדצמבר 1872 (בגיל 52) גלאזגו, הממלכה המאוחדת של בריטניה הגדולה ואירלנד 
 ענף מדעי:  הנדסה 
 מקום לימודים:  אוניברסיטת אדינבורו  תיכון אייר  Scottish Naval and Military Academy 
 מוסדות:  אוניברסיטת גלאזגו 
 פרסים והוקרה:  מדליית קית' (1851)  עמית החברה המלכותית  עמית החברה המלכותית של אדינבורו 
 
ויליאם ג'ון מקורן רנקין (באנגלית: William John Macquorn Rankine; ‏5 ביולי 1820 – 24 בדצמבר 1872) היה מדען, ממציא ומהנדס סקוטי, חוקר מכונות הקיטור וחבר בחברה המלכותית למדעים בלונדון
חייו

רנקין נולד באדינבורו. הוא לא נהנה מבריאות טובה בילדותו ויכול היה ללמוד בבית הספר רק לתקופות קצרות. מרבית השכלתו התקיימה בבית עם מורים פרטיים, אך הוא למד באקדמיית אייר במשך כשנה, בשנים 1828–1829 וגם לזמן קצר בית הספר התיכון בגלאזגו בשנת 1830. בצעירתו עבד כמהנדס רכבות, תחילה בעסק המשפחתי ולאחר מכן באחת מחברות הרכבות הגדולות. הוא המציא מספר טכניקות בתחום, וייסד את חקר עייפות החומר, מששם לב לכך ששברים בצירי הקרונות נוטים לקרות באזורים קבועים.
הוא פיתח את התאוריה הראשונית להבנת מנועי חום מבחינת התרמודינמיקה שלהם ובייחוד מנועי קיטור.
רנקין היה גם צ'לן, פסנתרן וזמר נלהב, הקומפוזיציה האחת שפורסמה שלו הייתה ליווי פסנתר לשיר שכותרתו "סוס הברזל"; בתור אריה אדום של האגודה הבריטית, שהוגדר כמלך אריות בשנת 1871, הוא כתב שירים משונים והומוריסטיים כמו "המתמטיקאי מאוהב" ו"כלל שלוש הרגליים" (מחאה נגד המערכת המטרית). שירים ומשלים אלה (1874) הופיעו לאחר מותם עם איורים של ג'מימה בלקברן, אשתו של פרופסור למתמטיקה של מכללת גלאזגו.
רנקין מת בגלאזגו כרווק ללא ילדים. על שמו קרוי מנוע רנקין המופעל על פי עקרונות מעגל רנקין, וכן סולם הטמפרטורה של רנקין להגדרת מעלות החום. לכבודו נקרא גם אחד המכתשים בירח.
הערות שוליים

↑  William John Macquorn Rankine, MacTutor
| --- | --- |
בקרת זהויות :  NLI: 987007272241705171  PLWABN: 9812830864005606  BIBSYS: 3047458  BnF: cb12487987v (data)  CANTIC: a11204825  CiNii: DA04936940  GND: 124302882  ISNI: 0000 0000 8143 4273  LCCN: n87807314  MusicBrainz: d59eb30b-10a3-4362-a243-b360c6428d1b  NDL: 00770063  NKC: jo2004213787  NLA: 36557356  NLG: 229183  NTA: 231029365  RERO: 02-A003727028  SNAC: w6vq3vmc  SUDOC: 156365804  Trove: 1291018  VIAF: 64107906   WorldCat (עם VIAF): 64107906 
ערך זה הוא קצרמרבנושא אישים. אתם מוזמנים לתרום לוויקיפדיה ו.
הר זבד

| --- | --- |
אין תמונה חופשית
 מידע כללי
 גובה:  1,006 מטרים
 מדינה:  ישראל ישראל
 מיקום:  הגליל העליון
 רכס הרים:  הרי מירון
 קואורדינטות:  32°58′46″N 35°24′20″E﻿ / ﻿32.9794444°N 35.4055556°E﻿ / 32.9794444; 35.4055556
  (למפת הגליל העליון מוגדלת) הר זבד(למפת הגליל העליון רגילה) הר זבד(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר זבד(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר זבד
 
הר זבד הוא הר ברכס הרי מירון שבגליל העליון. גובה פסגתו הוא 1,006 מטרים מעל פני הים. הפסגה ממוקמת כשני קילומטרים מצפון־מזרח למועצה המקומית בית ג'ן.
בסביבת ההר נמצאים מספר נחלים: מצפון נחל זבד, ממערב נחל אדמונית ומדרום וממערב נחל כזיב.
במורדות הדרום־מזרחיים של ההר נמצאת חורבת זבד, שרידי כפר עתיק. לידה ממוקמת דולינה.
בחלקו המזרחי של ההר נמצאות שתי אנדרטות: אחת לנספי השרפה בכרמל ואחת לזכר סאלח טאפש, שנפל ליד הכפר הלבנוני חולא בשנת 1992, כחלק מהמערכה ברצועת הביטחון.
הערות שוליים

↑  חרבת זבד, באתר עמוד ענן
הסולם ההתפתחותי הישראלי (THIS)

הסולם ההתפתחותי הישראלי (THIS) הוא סולם התפתחותי מבוסס מחקר, המשמש להערכת ילדים מלידה ועד גיל שש לניטור אבני דרך התפתחותיות.
הסולם פותח בישראל בשנת 2022 [דרושה הבהרה], ומבוסס על מיליוני בדיקות התפתחות שבוצעו על האוכלוסייה הרב תרבותית של מדינת ישראל. זהו הסולם היחיד מסוגו שתוקף על אוכלוסייה רחבה של ילדים ומשמש באופן רחב לניטור התפתחות ילדי ישראל.
הסולם מבוסס על ביצוע משימות המתאימות לגיל בארבעה תחומים עיקריים: שפה, חברתי-אישי, מוטוריקה עדינה ומוטוריקה גסה. ניטור זה מספק מידע על קצב רכישת יכולות ומיומנויות לאורך שנות החיים הראשונות. הסולם מאפשר השוואה בין שיעור השגת אבני הדרך ההתפתחותיות של ילד מסוים ביחס לשיעור הצפוי בילדים בני אותו גיל. הכלי מכוון לאתר חוזקות מול קשיים אצל ילדים, ולהציע הדרכה מתאימה והרחבת בירור בהתאם לצורך.
בסיס מחקר וסטנדרטיזציה

סולם זה מבוסס על הערכות התפתחותיות של ילדים שהתבצעו על ידי אחיות מוסמכות במסגרת תוכנית לאומית.
בישראל, טיפול מונע אוניברסלי לילדים מגיל לידה ועד גיל 6 שנים ניתן ללא תשלום במסגרת מרפאות טיפת חלב. הורים מקבלים הנחיה לבקר בטיפת חלב לאחר השחרור מבית החולים ולאחר מכן בגילאי 1, 2, 4, 6, 9, 12, 18, 24, 36, 48 ו-60 חודשים עם הענות לביקורים של מעל 95% בשנים הראשונות לחיים. מעקב התפתחותי מתבצע בכל הביקורים השגרתיים הללו.
אבני הדרך ששימשו לפיתוח הסולם ההתפתחותי הישראלי נבחרו על ידי צוות מומחים בהסתמך על אבני דרך מסולמות אחרים, כולל Sally Provence Developmental Profile, Denver Developmental Scale ו- Gesell Developmental Schedule. במסגרת מחקר על מידע עתק שהצטבר במהלך שנות הפעלת ההערכה התפתחותית נקבעו הנורמות לסולם על ידי צוות חוקרים ממכון המחקר KI בשיתוף משרד הבריאות, ובסיוע המקצועי של צוות המחלקה לבריאות האם והילד, המחלקה לסיעוד בבריאות הציבור והמחלקה להתפתחות הילד ושיקומו.
הסולם ההתפתחותי הישראלי נבנה על סמך נתונים שנאספו בכ-3.8 מיליון הערכות התפתחותיות שהתקיימו במשך תקופה של 6 שנים (בין השנים 2014–2020). הסולם מציג את שיעורי ההישגים של 75, 90 ו-95 אחוז מהילדים עבור כל אבן דרך. המחקר קבע גיל נורמה להשגת כל אבן דרך ואת נורמות ההתפתחות המבוססות על מיליוני הערכות התפתחות שבוצעו במרפאות טיפת חלב במדינה רב תרבותית, עם אוכלוסייה מגוונת שבה מספר קבוצות אתניות ושפות.
אימוץ הסולם במערכת הבריאות

הסולם שפותח עבר הערכה של צוות מומחים ממשרד הבריאות והותאם לצורכי הניטור בטיפות החלב בישראל. בחוזר מנכ"ל משרד הבריאות בשנת 2022 הסולם אומץ כסטנדרט לניטור ההתפתחות של ילדי ישראל.
חשוב לזכור - לא כל הילדים משיגים את אבני הדרך ההתפתחויות באותו הזמן. ההערכה ההתפתחותית מציעה הזדמנות לשיקוף התמונה ההתפתחותית הייחודית לילד, ואיתור חוזקות לצד צרכים ואתגרים. קיימת חשיבות רבה לייעוץ והדרכה ולאיתור גורמי הסיכון התפתחותיים של הילדים שהתפתחותם אינה מתרחשת בטווח הזמן המצופה לגיל. איתור, אבחון וטיפול מוקדמים תורמים לקידום התפתחותו של הילד, לבריאותו ולמוכנותו לקראת משימותיו העתידיות.
לקריאה נוספת

Sudry T, Zimmerman DR, Yardeni H, et al. Standardization of a Developmental Milestone Scale Using Data From Children in Israel. JAMA Netw Open. 2022; 5(3):e222184. PMID 35285917
מידע מדעי אודות הסולם ההתפתחותי הישראלי
הר ורדה

| --- | --- |
הר ורדה (במרכז, שביל בהיר עולה אליו) בצילום מהר חרמונית
הר ורדה (במרכז, שביל בהיר עולה אליו) בצילום מהר חרמונית
 מידע כללי
 סוג הר:  הר געש
 גובה:  1,226 מ' 
 מדינה:  ישראל ישראל
 מיקום:  רמת הגולן בישראל
 רכס הרים:  רמת הגולן 
 מספר הר געש:  -0300-03
 קואורדינטות:  33°12′40″N 35°47′20″E﻿ / ﻿33.2110484°N 35.7889325°E﻿ / 33.2110484; 35.7889325
  (למפת אצבע הגליל מוגדלת) הר ורדה(למפת אצבע הגליל רגילה) הר ורדה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר ורדה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר ורדה
 
הר ורדה (בערבית: תל ורד[דרוש מקור]) הוא תל געשי (הר געש רדום) בצפון רמת הגולן שמתנשא כ־130–140 מטרים מעל הסביבה. גובהו 1,226 מטר מעל פני הים והוא ההר הגבוה ביותר ברמת הגולן והשני בגובהו בישראל אחרי החרמון, אם כי בשל היותו תל הוא לא מוגדר כחלק משרשרת הרי ישראל ולכן בפועל ההר השני בגובהו הוא הר מירון. ההר הוא חלק מקו התלים הישראלי, והוא שוכן בין הר כרמים להר חרמונית, צפונית־מזרחית לבוקעתא. במורדותיו המזרחיים של ההר מחצבת טוף נטושה.
ראו גם

תל אל אחמר
ערך זה הוא קצרמרבנושא רמת הגולן. אתם מוזמנים לתרום לוויקיפדיה ו.
ויליאם ג'ונס (מדינאי)

ויליאם ג'ונס (באנגלית: William Jones;‏ 1760 – 6 בספטמבר 1831) היה פוליטיקאי אמריקאי.
ביוגרפיה

ויליאם ג'ונס נולד ב-1760 בפילדלפיה. במהלך מלחמת העצמאות של ארצות הברית הוא היה שוליה במספנה וכן השתתף בקרב טרנטון ובקרב פרינסטון ובהמשך שירת בים. בעשורים שלאחר המלחמה הוא היה לסוחר מצליח בצ'ארלסטון, קרוליינה הדרומית ובפילדלפיה. ב-1800 הוא נבחר מטעם המפלגה הרפובליקנית לבית הנבחרים של ארצות הברית ושנה לאחר מכן הוצע לו תפקיד מזכיר הצי של ארצות הברית, אך הוא דחה את ההצעה ונשאר כחבר בית הנבחרים עד לתום כהונתו שם ב-1803.
בינואר 1813, עם השתוללותה של מלחמת 1812, מונה ג'ונס בסופו של דבר כמזכיר הצי. מדיניותו תרמה משמעותית להצלחה האמריקאית בימות הגדולות ולאסטרטגיית ההגנה החופית והפשיטות על תנועת הסחר בים הפתוח. בסוף 1814, לקראת תום כהונתו, הוא הגיש המלצות לארגון מחדש של מחלקת הצי. אלו הובילו להקמתה של מנהלת הצי של ארצות הברית שהתקיימה בין השנים 1815 – 1842.
ב-1816 מונה ג'ונס כנשיא הבנק השני של ארצות הברית (אנ'). ב-1819 הוא פרש ושב לעסקיו הפרטיים.
ויליאם ג'ונס נפטר ב-6 בספטמבר 1831 בבית לחם, פנסילבניה. הוא נטמן בכנסייה האפיסקופלית סנט פיטר שבפילדלפיה. צי ארצות הברית הנציח את שמו במשחתת USS William Jones שהייתה בשירות ב שנות ה-20 של המאה ה-20.
הערות שוליים

↑  To James Madison from William Jones, 14 January 1813
↑  NavSource Naval History - Photographic History of the United States Navy - SS WILLIAM JONES (DD-308)
| --- | --- |
בקרת זהויות :  NLI: 987010649685005171  GND: 1296764532  ISNI: 0000 0000 6751 5325  LCCN: n88142708  NARA: 10571059  US Congress: J000258   WorldCat (עם LCCN): n88-142708
וטובו

| --- | --- |

תחנת הרכבת בווטובו
 מדינה:  בולגריה בולגריה
 מחוז:  רוסה
 ראש העיר:  רֶיחָאן חָאבִּיל
 שטח:  86.801 קמ"ר
 גובה:  183 מטרים
 אוכלוסייה:  ‏
  ‑ בעיירה:  5,581 (15 במרץ 2024)
 קואורדינטות:  43°42′N 26°16′E﻿ / ﻿43.700°N 26.267°E﻿ / 43.700; 26.267
 אזור זמן:  UTC +2
 http://www.vetovo.com
  מפת מיקום  מפה מפורטת   (למפת בולגריה מוגדלת) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור וטובו(למפת בולגריה רגילה) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור וטובו(למפת מחוז רוסה רגילה) רוסה ביאלה דווה מוגילי סליבו פולה  רומניה סיליסט. ראזגרד טרגובישטה וליקו טרנובווטובו(למפת מחוז רוסה מוגדלת) רוסה ביאלה דווה מוגילי סליבו פולה  רומניה סיליסט. ראזגרד טרגובישטה וליקו טרנובווטובו  he tabBackground:;tabBorder:#aaa;defaultTab:0;
וֶטוֹבוֹ (בבולגרית: Ветово) היא עיירה ומועצה אזורית בצפון מרכז בולגריה, השלישית בגודלה מבחינת גודל האוכלוסין במחוז רוסה. העיירה שוכנת 262 ק"מ מהבירה סופיה ו-40 ק"מ מבירת המחוז רוסה.
היסטוריה

בתקופת הברונזה המאוחרת, במהלך המאה ה-12 לפנה"ס התיישבו באזור שבטים תראקים. באזור גם נתגלו ממצאים ארכאולוגיים מהמאה ה-5 לפנה"ס, המעידים על התיישבות מאורגנת בעידן הממלכה התראקית. צפונית מזרחית לעיירה נשתמרו שרידי מצודה ביזנטית. כ-5 קילומטרים מווטובו מצוי אתר המורשת העולמית כנסיות איבאנובו ובסביבת העיירה ממצאים נוספים מתקופת האימפריה הבולגרית השנייה. לאחר המלחמה העות'מאנית-רוסית (1877–1878) הוכלל האזור בשטח נסיכות בולגריה, מתוקף סיכומי קונגרס ברלין. במהלך מלחמת הבלקן השנייה הצטרפו בני מיעוטים רבים מהעיירה למיליציית מתנדבים בולגרית שלחמה בחזית הסרבית.
כלכלה

בעיירה תחנת רכבת אחת. וטובו ממוקמת בסמיכות לכביש המהיר רוסה – וארנה המקשר את העיירה גם לעיר ראזגרד. וטובו היא מרכז תעשייה זעירה בתחום מוצרי זכוכית, פורצלן וקדרות, המיוצאים לאוסטריה, איטליה וגרמניה.
דמוגרפיה

אוכלוסיית העיירה מצויה במגמת קיטון מתונה (ילודה לעומת תמותה) ובין 2004 ל-2009 ירד מספר התושבים ב-6.76%. אוכלוסיית וטובו מורכבת מאחוז גבוה של קבוצות מיעוטים ובכלל זה טורקים, צוענים וצאצאי הטטרים של קרים, זאת בנוסף לבולגרים המהווים כמחצית מכמותה.
הערות שוליים

↑  ממצאים היסטוריים וארכאולוגיים בוטובו, באתר הרשות המקומית וטובו (בבולגרית).
הסוס הלבן של פוקסטון

| --- | --- |

 מידע כללי
 סוג:  horse hill figure 
 כתובת:  Cheriton Hill 
 מיקום:  פולקסטון 
 מדינה:  הממלכה המאוחדת 
 הקמה ובנייה
 תקופת הבנייה:  ?–2003
 תאריך פתיחה רשמי:  2003 
 קואורדינטות:  51°06′04″N 1°08′23″E﻿ / ﻿51.1012°N 1.13971°E﻿ / 51.1012; 1.13971
 אתר רשמי
  (למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי הסוס הלבן של פוקסטון(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי הסוס הלבן של פוקסטון(למפת דרום אנגליה רגילה) לונדון ברמינגהאם לסטר בריסטול פורטסמות' פלימות' צרפת ויילס איר.הסוס הלבן של פוקסטון(למפת דרום אנגליה מוגדלת) לונדון ברמינגהאם לסטר בריסטול פורטסמות' פלימות' צרפת ויילס איר.הסוס הלבן של פוקסטון
 
הסוס הלבן של פוקסטון (באנגלית: Folkestone White Horse) הוא דמות גבעה בצורה של סוס לבן שנחצבה בגבעת צ'ריטון בפוקסטון שבמחוז קנט בדרום־מזרח אנגליה. הסוס נחצב בשנת 2003 בסמוך לטרמינל מנהרת התעלה.
חציבת הסוס

חציבת הסוס על הגבעה תוכננה להיערך כחלק מאירועי שנת 2000 בבריטניה, אולם בשל שביתות וקשיים כלכליים היא התעכבה. מטרת בניית הסוס הייתה ליצור יצירת אמנות בסמוך לטרמינל מנהרת התעלה - יצירת אמנות מונומנטלית אשר תחקק בזיכרון הנוסעים בעזבם את המדינה. חציבת סוסי גיר היא מסורת בריטית שמקורה בתקופה הקלטית.
היצירה עוצבה על ידי האמן המקומי צ'ארלי ניווינגטון, אשר קיבל השראתו משרידי מצודה מתקופת הברזל המצוייה בקרבת מקום והנקראת בשם "גבעת הסוס". ארגון טבע אנגליה (English Nature) גוף הפועל לשמירת על נכסי טבע התנגד לפגיעה בנוף הטבעי בשל בניית הסוס, ואף פנו לראש ממשלת בריטניה לעצור את הבנייה, אולם הבנייה אושרה והעבודות החלו בספטמבר 2002. היצירה נבנתה בעבודת יד (מבלי שימוש בכלי חפירה כבדים) באמצעות מתנדבים. בורות רדודים בעומק 30 - 60 ס"מ נחפרו בגבעה, ומולאו באבני גיר.
מפלגת הירוקים וארגון חברי כדור הארץ פנו לאיחוד האירופי בקריאה לעצור את הפרויקט שכן הוא התבצע באתר טבע מוגן, ובעקבות הפניה הוציא האיחוד האירופי הודעה רשמית לממשלת בריטניה לפיה העבודה בלתי חוקית, וכי על הממשלה לעצור את העבודות ולשקם את האתר.
עבודות הבנייה הושלמו בראשית יוני 2003.
ב-18 ביוני 2004 הוטמנה באתר קפסולת זמן.
ראו גם

הסוס הלבן של קנט
הסוס הלבן של אפינגטון
הערות שוליים

↑  תיאור בניית הסוס באתר חדשות ה-BBC, 3 במאי 2003
↑  כתבת רשת ה-BBC מ-28 במרץ 2002
↑  כתבה בעיתון האינדיפנדנט, 3 ביוני 2003
↑  חדשות ה-BBC, 13 במאי 2003.
↑  הודעה לעיתונות של האיחוד האירופי לפיה העבודות באתר בלתי חוקיות, 13 במאי 2003
ויליאם ג'ון וודקוק

ויליאם ג'ון וודקוק (באנגלית: William John Woodcock‏ נולד: ?, נפטר ב-9 בדצמבר 1851) היה כומר אנגלי. בשנת 1848 ביקר בארץ ישראל ופרסם ספר המתעד את מסעותיו.
ביוגרפיה

ויליאם ג'ון וודקוק היה בנו של כומר בכנסייה האנגליקנית, למד משפטים והוסמך בשנת 1843 לתפקיד עורך דין (Solicitor) בעיר מלטון מוברי (Melton Mowbray) שבמחוז לסטרשייר (Leicestershire) באנגליה. בנוסף לעבודתו השקיע את זמנו בשיפור בתי הספר הציבוריים ובחינוך הדתי של תושבי העיר. בשנת 1843 הוא אובחן כחולה בריאותיו, ובעקבות התרופפות במצב בריאותו קיבל המלצה מרופאו לעבור להתגורר במקום בעל אקלים חם יותר. בחורף 1846 נסע לאי מדיירה, שם פגש את הבישוף טְרוּ (Trew), שהתרשם מהלהט הנוצרי שלו והמליץ בפניו לפנות לבישוף של ג'מייקה, לקבלת תפקיד בכנסייה באיי בהאמה.
בשנת 1847 בילה מספר שבועות בנסאו, בירת איי בהאמה. בהיותו שם התרשם לרעה מרמתם הרוחנית של תושבי הפרוור גרנט'ס טאון (Grant’s Town), רובם צאצאי עבדים ששוחררו על ידי הבריטים בשנת 1807. הוא החליט לבקש משרה בכנסייה במקום. את חורף 1848-1847 בילה באיטליה, ובאביב של 1848 נסע לטיול של מספר חודשים בארץ ישראל ובדרכו עבר גם בביירות ודמשק. את רשמיו מהטיול פרסם בספרו “Scripture Lands” ("ארצות כתבי הקודש").
ב-12 בנובמבר 1948 הוסמך לתפקיד דיאקון על ידי הבישוף של ג'מייקה וקיבל את תפקיד הכומר של קהילת "כנסיית המשיח" סנט אגנס בניו פרובידנס, קהילה ענייה של צאצאי עבדים שחורים. במסגרת תפקידו שיקם על חשבונו את מבנה הכנסייה ובנה שלושה בתי ספר. מטרתו הייתה להפיץ את הנצרות באמצעות חינוך צעירים שחורים והפיכתם למיסיונרים בקרב הקהילה השחורה. בשנת 1850 הוציא לאור, יחד עם קפטן ריצ'רד ג'ון נלסון (Richard John Nelson), את הספר "Memoranda of the Bahama tornado of 1850" שהוא דין וחשבון על סופת הטורנדו שהתרחשה בבהאמה בשנת 1850. תמלוגי הספר הועברו לבתי הספר שהקים. בעקבות הרעה במצב בריאותו נאלץ לעזוב את תפקידו, וכדי להחלים עבר לאי אליותרה (Eleuthera) באיי בהאמה. שם נפטר ב-9 בדצמבר 1851 ונקבר בכנסייה שהקים בנסאו. מעולם לא נישא. בתי הספר שהקים המשיכו לפעול לאחר מותו במימון קרן שייסד. אחד מהם מנציח כיום את שמו, ונחשב לבית ספר יוקרתי.